افریقا بیرلیگی سودان-‌داکی حربی کئچید شوراسی‌نین حاکمیتی سیویل کئچید حکومتینه تحویلی اوچون وئردیگی15 گونلوک مودتی 3 آیا قدر اوزادیب.
افریقا بیرلیگی سودان-‌داکی پروسه لری گؤروشمک اوچون میصرین پایتاختی قاهیره‌ده مشورت توپلانتی‌سی کئچیریب.
میصر رسمی آژانسی "منا"-نین خبرینه گؤره، میصر جمهور باشقانلیغی سؤزچوسو بسام رادی ذیروه ییغینجاغیندان سونرا وئردیگی آچیقلامادا سودان‌داکی حربی کئچید شوراسینا حاکمیتی کئچید حکومتینه تحویل وئرمه‌سی اوچون وئریلن مودتین 3 آیا قدر اوزادیلدیغینی سؤیله‌ییب.
معین اولونان مودتده سیویل حاکمیته کئچید اولمایاجاغی تقدیرده سودانین آفریقا بیرلیگینه عضو‌لوگو دون‌دورولا‌جاق.
ذیروه ییغینجاغیندا چاد، جیبوتی، رواندا، کنگو، سوما‌لی و گونئی افریقا لیدرلری و افریقا بیرلیگی کمیسیونونون صدریله یاناشی، اتیوپی، گونئی سودان، اوگاندا، کنیا، نیجریه-دن نماینده‌لر ایشتیراک ائدیب.
سودان-دا 19 دسامبردا ایقتیصادی بحرانا گؤره باشلایان میتینق‌لرین سرعتله پایتاخت خارتوم و اؤلکه داخیلینده رژیم علیهینه چئوریلمه‌سیندن سونرا اردونون 11 آوریل ده کی حاکمیتله باغلی آچیقلاماسی ایله 30 ایللیک عمر البشیر دؤورو باشا چاتمیشدی.
